Man wat met miljoene rand se heroïen betrap is, weer in hofArgieffoto Makunkha Kennedy Manda, ŉ 45-jarige man van Malawi, sal na verwagting Dinsdag weer in die Musina-landdroshof verskyn nadat hy glo probeer het om heroïen met ŉ geraamde straatwaarde van R19 miljoen na Suid-Afrika te smokkel. Hy gaan na verwagting Dinsdag vir aansoek doen om borgtog. Manda is op 20 Desember in hegtenis geneem en formeel aangekla van die besit van die dwelmmiddels. Hy is by die Beitbrug-grenspos in Musina vasgetrek deur die Suid-Afrikaanse Polisiediens en die Suid-Afrikaanse Inkomstediens. Hy het ŉ luukse bus van ‘n bekende Suid-Afrikaanse busdiens bestuur. Meer as 1 981 gram heroïen-tablette is op die bus gevind. Die bus was van Malawi op pad na Suid-Afrika. Lees ook: R19 m.-heroïen-saak uitgestel Man in hof wat met heroïen van R19 miljoen betrap is